CELEX: C2006/143/30
Language: lt
Date: 2006-06-17 00:00:00
Title: Byla C-10/05  2006 m. kovo 30 d.  Teisingumo Teismo (pirmoji kolegija) sprendimas ( Cour administrative  prašymas priimti prejudicinį sprendimą)  Cynthia Mattern, Hajrudin Cikotic prieš Ministre du travail et de l'emploi  (Laisvas asmenų judėjimas — Darbuotojai — Šeimos nariai — Bendrijos piliečio sutuoktinio, kuris yra trečiosios valstybės pilietis, teisė įsidarbinti — Sąlygos)

17.6.2006   
            
            
               LT
            
            
               Europos Sąjungos oficialusis leidinys
            
            
               C 143/17
            
         2006 m. kovo 30 d. Teisingumo Teismo (pirmoji kolegija) sprendimas (Cour administrative prašymas priimti prejudicinį sprendimą) Cynthia Mattern, Hajrudin Cikotic prieš Ministre du travail et de l'emploi
   
   (Byla C-10/05) (1)
   
   (Laisvas asmenų judėjimas - Darbuotojai - Šeimos nariai - Bendrijos piliečio sutuoktinio, kuris yra trečiosios valstybės pilietis, teisė įsidarbinti - Sąlygos)
   (2006/C 143/30)
   Proceso kalba: prancūzų
   Prašymą priimti prejudicinį sprendimą pateikęs teismas
   Cour administrative
   Šalys pagrindinėje byloje
   
      Ieškovai: Cynthia Mattern, Hajrudin Cikotic
   Atsakovas: Ministre du travail et de l'emploi
   Bylos dalykas
   Prašymas priimti prejudicinį sprendimą — Cour administrative — EB sutarties 39 straipsnio ir 1968 m. spalio 15 d. Tarybos reglamento (EEB) NR. 1612/68 dėl laisvo darbuotojų judėjimo Bendrijoje (OL L 257, p. 2) išaiškinimas — Trečiosios valstybės pilietis, valstybės narės piliečio sutuoktinis, pageidaujantis būti atleistas nuo pareigos gauti leidimą dirbti šioje valstybėje narėje — Sutuoktinis, esantis valstybės narės piliečiu, mokęsis ir atlikęs profesinę praktiką kitoje valstybėje narėje
   Sprendimo rezoliucinė dalis
   Tokiomis aplinkybėmis, kokios yra pagrindinėje byloje, 1968 m. spalio 15 d. Tarybos reglamento (EEB) Nr. 1612/68 dėl laisvo darbuotojų judėjimo Bendrijoje su pakeitimais, padarytais 1992 m. liepos 27 d. Tarybos reglamentu (EEB) Nr. 2434/92, 11 straipsnis nesuteikia trečiosios valstybės piliečiui teisės įsidarbinti kitoje valstybėje narėje nei ta, kurioje yra ar buvo įsidarbinęs jo sutuoktinis, laisvo judėjimo teise pasinaudojęs Bendrijos pilietis.
   
      (1)  OL C 69, 2005 3 19.